Vilnan lentoasema

Vilnan lentoasema (, vuosina 2025–2029 myös Vilnan Čiurlionisin lentoasema)  on matkustajamääriltään Liettuan suurin lentoasema. Se sijaitsee 6 kilometriä Vilnan keskustasta etelään ja on avoinna ympäri vuorokauden. Vuonna 2025 lentoasemalla oli yhteensä 5 113 452 matkustajaa.

 Historia 

Lentoaseman toiminta alkoi vuonna 1932. Ensimmäisen lennon operoi puolalainen lentoyhtiö Polskie Linie Lotnicze LOT reitillä Varsova–Vilna–Riika-Tallinna.

Liettuan itsenäistyttyä Neuvostoliitosta uusi kansallinen lentoyhtiö Lithuanian Airlines perustettiin 20. syyskuuta 1991. Lentoyhtiö aloitti toimintansa hyödyntämällä Aeroflotilta Vilnan lentoasemalle jääneitä neuvostovalmisteisia lentokoneita. Ensimmäisiä kohteita olivat Moskova, Kööpenhamina, Lontoo, Pariisi, Tukholma, Amsterdam ja Frankfurt.

Kansallisen lentoyhtiön nimeksi vaihtui flyLAL vuonna 2006. Lentoyhtiö lopetti lentämisen joulukuussa 2008 ja meni konkurssiin seuraavana vuonna, minkä seurauksena Vilnan lentoasemalta oli enää 14 reittiä aiemman 28 sijaan ja matkustajamäärä väheni 43 %. Uusi kansallinen lentoyhtiö Air Lituanica aloitti toimintansa kesällä 2013. Vuonna 2015 tämänkin lentoyhtiön toiminta päättyi konkurssiin.

Ilman kansallista lentoyhtiötä lentoaseman kehittyminen ja kasvu ovat painottuneet vahvasti halpalentoyhtiöiden varaan. Suurimmaksi lentoyhtiöksi on noussut Ryanair, jolla oli kesällä 2025 noin 28 %:n osuus myynnissä olleista lentolipuista. Noin 30 % tarjolla olevasta kapasiteetista on ulkomaalaisten kansallisten lentoyhtiöiden tarjoamaa. Eniten kapasiteettia on tarjolla Varsovaan, Riikaan ja Frankfurtiin.

Valko-Venäjältä lähetetyt tupakan salakuljettamiseen tarkoitetut ilmapallot ovat häirinneet lentoaseman toimintaa erityisesti vuonna 2025. Liettua on syyttänyt Valko-Venäjää hybridivaikuttamisesta. Lentoasemaa on jouduttu toistuvasti sulkemaan ja lentoyhtiöt ovat myös tehneet muutoksia aikatauluihin välttääkseen operatiivisia ongelmia.

Lentoaseman nimi on vuosina 2025–2029 Vilnan Čiurlionisin lentoasema liettualaisen säveltäjän ja kuvataiteilijan Mikalojus Konstantinas Čiurlionisin (1875–1911) mukaan. Čiurlionisin syntymästä tuli kuluneeksi 150 vuotta, ja symbolinen lentoaseman nimenmuutos on osa juhlallisuuksia.

 Infrastruktuuri ja fasiliteetit 

Lentoasemalla on yksi 2 515 metriä pitkä ja 50 metriä leveä asfalttipäällysteinen kiitotie (01/19). Kiitotiellä on käytössä ILS-lähestymisjärjestelmä (molemmat suunnat) ja se on varustettu PAPI-valoin. Myös VOR/DME-pohjainen lähestyminen on mahdollinen.

Kiitotien ja asematason yhdistävät viisi rullaustietä. Asematasolla on 61 lentokoneen seisontapaikkaa. Viisi seisontapaikkaa on varattu jäänpoistolle. Terminaalissa on yhteensä kuusi matkustajasiltaa.

Uusi lähteville matkustajille tarkoitettu terminaalin osa otettiin käyttöön keväällä 2025. Se yhdistyy vanhempaan osaan, joka remontoidaan vuoden 2026 aikana. Saapuvia matkustajia varten rakennettavan uudisrakennuksen arvioidaan valmistuvan vuonna 2028.

 Lentoyhtiöt ja kohteet 

Vilnan lentoasemalta operoi 15 lentoyhtiötä 58 reitillä (tammikuu 2026).

+ Lentoyhtiö KohteetAegeanAteenaairBalticAmsterdam, Berliini, Dubai, Düsseldorf, Gran Canaria, Hampuri, Iraklion, Krakova, Lissabon, Málaga, Nizza, Palma de Mallorca, Pariisi (CDG), Praha, Riika, Tallinna, Teneriffa (TFS), TorinoAustrian AirlinesWienBrussels AirlinesBrysselFinnair (operoi Norra)HelsinkiflydubaiDubaiLOTLontoo (LCY), VarsovaLufthansaFrankfurt (FRA), MünchenNorwegian (operoi Norwegian Air Shuttle)OsloNorwegian (operoi Norwegian Air Sweden)TukholmaRyanairAteena, Barcelona, Berliini, Dublin, Eindhoven, Frankfurt (HHN), Lontoo (LTN), Malta, Nürnberg, Lontoo (STN), Milano (BGY), Oslo, Pariisi (BVA), Rooma (CIA), Tirana, Torino, Tukholma, Venetsia (TSF), WienScandinavian AirlinesKööpenhamina, TukholmaSwissZürichTurkish AirlinesIstanbulWizz AirBarcelona, Bergen, Billund, Budapest, Catania, Dortmund, Eindhoven, Gdańsk, Grenoble, Korfu, Krakova, Kutaisi, Lárnaka, Lontoo (LTN), Málaga, Milano (MXP), Nizza, Podgorica, Tallinna, Turku, Tel Aviv

 Maaliikenneyhteydet 

30px Moottoritie 30px|link=Automagistralė 3 (Liettua)|Automagistralė 3 (Liettua) 40px|link=Eurooppatie 28|Eurooppatie 28 Vilnan ja Valko-Venäjän vastaisen rajan lähellä sijaitsevan Medinikain välillä, tie jatkuu rajan yli Minskiin (moottoritie M7).
 30px Paikallisliikenteen (JUDU) bussiyhteydet Vilnan keskustaan, linjat 1, 2, 3G (Express), 88(N). Kaukoliikenteen (Ollex) bussiyhteydet Kaunasiin ja Klaipėdaan.
 30px Paikallisjuna (LTG) Vilnan keskustaan.
 30px Taksipalveluja tarjoavat lentoaseman etukäteen valitsemat toimijat sekä Bolt, CityBee, SPARK.
 30px Autoja vuokraavat Enterprise, Europcar, Hertz, Sixt, Carwiz.

 Lähteet 

 Aiheesta muualla 

 Liettuan lentokenttien sijainnit GoogleMaps-kartalla (ourairports.com) 

Luokka:Liettuan lentoasemat
Luokka:Vilnan rakennukset ja rakennelmat